Käräjäoikeuden mukaan Tor-verkossa Silkkitie-nimisessä kauppapaikassa toimineella Douppikaupalla saavutettiin vuosina 2014-2016 huomattavaa taloudellista hyötyä, yli puoli miljoonaa euroa. Huumeiden myyminen anonyymisti netin kautta on oikeuden mukaan erityisen törkeää, koska aineet voivat hyvin päätyä esimerkiksi alaikäisille.

Huumeita markkinoitiin esimerkiksi lähettämällä LSD-lappuja näytteenä useisiin postiosoitteisiin ”markkinointimielessä”, ja näytteitä vastaan pyydettiin "trippistooreja". Tätä käräjäoikeus piti erityisen häikäilemättömänä.

Douppikaupan perustaja ja käytännön järjestelyistä vastannut 33-vuotias Lasse Juhani Kärkkäinen tuomittiin 11 vuoden 6 kuukauden vankeuteen muun muassa törkeistä huumausainerikoksista, salakuljetuksista ja dopingrikoksesta.

(artikkeli jatkuu alla)

(artikkeli jatkuu alla)

Hänen veljensä, 29-vuotias Juha Matti Tapio Kärkkäinen tuomittiin useista törkeistä huumausainerikoksista ja salakuljetuksesta 9 vuoden 6 kuukauden vankeuteen.

Valtiolle tuomittiin menetettäväksi hänen henkilöautonsa, tietokoneensa ja puhelimensa rikoksentekovälineinä. Hänet tuomittiin maksamaan osa rikoshyödyistä yhdessä veljensä kanssa.